Talsmann Kristinn Hrafnsson i WikiLeaks varslet en ny stor lekkasje i løpet av kort tid da han lørdag deltok på SKUP-konferansen for norske journalister i Tønsberg.

– Jeg kan røpe at vi holder på med en ny, stor pakke med lekket materiale, men jeg kan ikke si hva den inneholder, sa Hrafnsson.

Den islandske talsmannen for WikiLeaks var invitert til konferansen for å oppsummere året som har gått siden den første lekkasjen av hemmelig materiale fra USAs krigføring i Irak, Afghanistan og hemmelige notater fra den amerikanske utenrikstjenesten.

Ravnsonn kan imidlertid ikke kommentere om det er denne pakken med lekkasjer eller et nytt prosjekt WikiLeaks planlegger å publisere.

– Vi har mye informasjon som må analyseres. Også arbeidet med finansopplysningene har krevet mye arbeid, sier Ravnsonn til NTB. (©NTB)